[{"text_idx": "#000000", "text": "KeskusestMeistMuuseumikoguPraktikavo\u0303imalusedJuhendamineU\u0308ritusedU\u0308rituste kalenderRegistreerimineToimunud u\u0308ritusedRa\u0308ndna\u0308itusedVana maja omanikuleVa\u0308a\u0308rtused vanas maamajasKust leida infot?Rehemaja omanikuleKust saada no\u0303u?JuhendmaterjalidKeskuse raamatudMajaomanike loodVaata vana akentKatusetoetusKontaktIn English"}, {"text_idx": "#000001", "text": "Va\u0308a\u0308rtused vanas maamajasKust leida infot?Rehemaja omanikuleKust saada no\u0303u?JuhendmaterjalidKeskuse raamatudMajaomanike loodVaata vana akentKatusetoetus"}, {"text_idx": "#000002", "text": "KeskusestMeistMuuseumikoguPraktikavo\u0303imalusedJuhendamineU\u0308ritusedRegistreerimineToimunud u\u0308ritusedRa\u0308ndna\u0308itusedUudisedVa\u0308a\u0308rtused vanas maamajasVa\u0308a\u0308rtused vanas maamajasKust leida infot?Rehemaja omanikuleKust saada no\u0303u?JuhendmaterjalidVaata vana akentMajaomanike loodKatusetoetusKontaktIn English"}, {"text_idx": "#000003", "text": "Va\u0308a\u0308rtused vanas maamajasKust leida infot?Rehemaja omanikuleKust saada no\u0303u?JuhendmaterjalidVaata vana akentMajaomanike lood"}, {"text_idx": "#000004", "text": "Kultuurima\u0308lestiste riiklik register annab po\u0303hjalikku teavet valla- ja koolimajade kohta"}, {"text_idx": "#000005", "text": "Muinsuskaitseameti hallatav Kultuurima\u0308lestiste riiklik register sisaldab endas peale kaitsealuste ma\u0308lestiste ma\u0308rksa laiemaid andmebaase. Registris on mitmeid alajaotusi, mis on pu\u0308hendatud na\u0308iteks Eesti militaarpa\u0308randile vo\u0303i pa\u0308rimuspaikadele, samuti vo\u0303ib sealt leida matmispaikade registri, meie vetes uppunud veeso\u0303idukite vrakkide registri jmt."}, {"text_idx": "#000006", "text": "Teiste hulgas on riiklikus registris Eesti Vabao\u0303humuuseumi maaarhitektuuri keskuse eestvo\u0303ttel loodud maaehituspa\u0308randi andmekogu, mis sisaldab informatsiooni Eesti rehe-, valla- ja koolimajade kohta. Rehemajade andmebaasi on keskuse to\u0308o\u0308tajate ja nende partnerite 2007-2018 aastate va\u0308lito\u0308o\u0308de tulemusel kantud 617 rehemaja. See pole kindlasti ammendav, kuid on siiski esinduslik valim Eesti rehemajadest."}, {"text_idx": "#000008", "text": "Vallamajade andmebaasis on hetkel 273 kirjet ehk praktiliselt 99 % Eesti valla- ja kohtumajadest. Puudu on u\u0308ksnes Prangli vallamaja ja paar kunagise nn mo\u0303isavalla kohtumaja."}, {"text_idx": "#000009", "text": "Ligi 800 Eesti maakoolimajast on hetkel andmebaasi kantud u\u0308le 300 koolimaja, kuid see nimekiri ta\u0308ieneb pidevalt.\nIga valla- ja koolimaja kohta vo\u0303ib andmekogust leida selle kirjelduse, kasutatud ehitusmaterjalide loetelu ja hinnangu seisukorra kohta. Kirjas on hoone vo\u0303imalikult ta\u0308pne ehitusajalugu \u2013 pu\u0308stitamise aeg, projekteerija ehk ehitusmeister vo\u0303i -ettevo\u0303tja ja muud detailid. Samuti on toodud hoone katastri- ja ehitusregistri kood ning avatavalt kaardilt saab na\u0308ha selle ta\u0308pset asukohta. Ko\u0303igist valla- ja koolimajadest on olemas rikkalik fotomaterjal ning enamuse puhul ka po\u0303hiplaanid, mida pole reeglina isegi kaitsealuste hoonete registris. Paljude kohta on plaane mitmest ajastust, mis annab u\u0308levaate hoone muutumisest la\u0308bi aja."}, {"text_idx": "#000010", "text": "Eesti ehituspa\u0308randi kohta on olemas mitmeid andmebaase: omaaegne hoonete- ja praegune ehitisregister, Maa-ameti pa\u0308randkultuuri objektide kaardirakendus, Muinsuskaitseameti tellitud XX sajandi arhitektuuri alusuuringud jt. Maaehituspa\u0308randi andmekogu tugevuseks on asjaolu, et sinna kantud kooli- ja vallamajade kohta on tehtud u\u0308ksikasjalikud, arhiiviallikatele ja omaaegsele ajakirjandusele tuginevad taustauuringud. Seeto\u0303ttu on seal avaldatud andmed kontrollitud ja usaldusva\u0308a\u0308rsed. Koostajal on o\u0303nnestunud paljude hoonete ehitamise kohta leida seniarvatust ta\u0308iesti erinevaid andmeid."}, {"text_idx": "#000011", "text": "Mo\u0303ned na\u0308ited: Kultuurima\u0308lestiste registris on ajalooma\u0308lestise nr 8441 all kirjas Suure-Jaani kihelkonnakooli hoone, mis on registri andmetel ehitatud 1825. aastal."}, {"text_idx": "#000012", "text": "See on u\u0308ks drastilisemaid eksimusi \u2013 tegelikult ha\u0308vis Suure-Jaani kihelkonnakooli hoone tulekahjus 9. detsembril 1899 ning praegu kaitse all olev maja ehitati 1901, juurdeehitus 1904."}, {"text_idx": "#000013", "text": "Sageli on oma piirkonna ehituspa\u0308randit va\u0308a\u0308rtustavad ja nende ma\u0308lestust ja\u0308a\u0308dvustada pu\u0308u\u0308dvad kohalikud kogukonnad teinud algallikaid mitte uurides ku\u0308llalt suuri prohmakaid. Nii on Kuusalu kihelkonna Hirvli koolimajale asetatud ma\u0308lestustahvel tekstiga \u201cHirvli koolimaja 1867\u201d."}, {"text_idx": "#000014", "text": "Hirvli esimene koolimaja ehitati to\u0303esti 1867, kuid see lammutati halva seisukorra to\u0303ttu ja olemasolev hoone pu\u0308stitati 1897. aastal."}, {"text_idx": "#000015", "text": "Ka kunagist Harku vallamaja va\u0308a\u0308rindab ma\u0308lestustahvel, millelt vo\u0303ib lugeda, et hoone on ehitatud 1901. aastal."}, {"text_idx": "#000016", "text": "Paraku on seegi tahvel eksitav, sest Harku vallamaja valmis juba 1899. aastal."}, {"text_idx": "#000017", "text": "Loetelu, kus ekslik informatsioon on raiutud kivisse vo\u0303i raamatusse, vo\u0303iks kahjuks pikalt ja\u0308tkata. Lisaks faktita\u0308psusele on andmekogu eripa\u0308raks meie maaehituspa\u0308randi ja\u0308a\u0308dvustamine ko\u0303ige laiemas mo\u0303ttes. Riiklikult kaitstavate ma\u0308lestiste hulka mahuvad mo\u0303istetavalt esmaja\u0308rjekorras silmapaistvad, eelko\u0303ige arhitektide loodud ehitised. Lo\u0303viosa 19. sajandi lo\u0303pus vo\u0303i 20. sajandi algul pu\u0308stitatud kooli- vo\u0303i vallamaju ei kvalifitseeru mitte kunagi ma\u0308lestiseks, kuid on erakordselt olulised just kohalikele kogukondadele. Nende va\u0308a\u0308rikate hoonete ja\u0308a\u0308dvustamiseks ongi maaehituspa\u0308randi andmekogu loodud."}, {"text_idx": "#000018", "text": "Andmebaaside loomise ka\u0308igus on Hanno Talving koostanud ka po\u0303hjalikud monograafiad, kust saab huvi korral lisa lugeda."}, {"text_idx": "#000019", "text": "Rohkete fotodega illustreeritud Eesti vallamajade ajaloo teatmik annab u\u0308levaate valdade tekkimisest ja kujunemisest, vallamajade ehitusest, sisustusest, piirkondlikest isea\u0308rasustest ja ka\u0308eka\u0308igust alates iseseisvate omavalitsuste loomisest 1866 kuni valdade likvideerimiseni 1950. Teatmiku po\u0303hiosa moodustab andmekogum, kuhu on koondatud u\u0308ksikasjalik teave iga konkreetse Eesti vallamaja kohta. Kuna meie valdade arv ning nende kuulumine u\u0308hte vo\u0303i teise maakonda on la\u0308bi aegade muutunud, on aluseks vo\u0303etud 1930. aastal kehtinud haldusjaotus."}, {"text_idx": "#000020", "text": "Raamat on mu\u0308u\u0308gil vabao\u0303humuuseumi poes."}, {"text_idx": "#000021", "text": "Vanad fotod ja tutvustavad tekstid kirjeldavad Eestis kuni 1940. a pu\u0308stitatud koolimaju. Siin esindatud 285 hoone ka\u0308eka\u0308ik iseloomustab Eesti vanade koolimajade saatust laiemalt: u\u0308le kolmandiku neist on ha\u0308vinud vo\u0303i seisab kasutuseta, umbkaudu kolmandiku funktsioon on muutunud, kuid u\u0308leja\u0308a\u0308nud on need o\u0303nnelikud paigad, mis saavad koolina tegutseda ta\u0308napa\u0308evalgi."}, {"text_idx": "#000022", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000023", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000024", "text": "Vabao\u0303humuuseumi tee 12, 13521 Tallinn"}]